আবদুল মোনেম

আবদুল মোনেম (৫ জানুয়ারি ১৯৩৭ - ৩১ মে ২০২০) ছিলেন বাংলাদেশী ব্যবসায়ী ও শিল্পদ্যোক্তা। তিনি বাংলাদেশের শীর্ষস্থানীয় শিল্পগোষ্ঠী আবদুল মোনেম লিমিটেডের প্রতিষ্ঠাতা। আবদুল মোনেম ১৯৩৭ সালের ৫ জানুয়ারি ব্রাহ্মণবাড়িয়া জেলার বিজেশ্বর গ্রামের এক সম্ভ্রান্ত পরিবারে জন্মগ্রহণ করেন। পেশায় তিনি ছিলেন একজন প্রকৌশলী। ব্যক্তিগত জীবনে তিনি ২ ছেলে এবং ৩ কন্যা সন্তানের জনক। তার বড় ছেলে মইনউদ্দিন মোনেম এবং ছোট ছেলে মহিউদ্দিন মোনেম আবদুল মোনেম লিমিটেডের উপ-ব্যবস্থাপনা পরিচালক দায়িত্ব পালন করছেন। তিনি ১৯৫৬ সালে আবদুল মোনেম লিমিটেড প্রতিষ্ঠার মাধ্যমে ব্যবসায়ের যাত্রা শুরু করেন। আবদুল মোনেম গ্রুপের পথচলা শুরু হয় অবকাঠামো নির্মাণ কাজের মধ্য দিয়ে। পরবর্তীকালে তিনি খাদ্য, পানীয়, চিনি পরিশোধনাগার, জ্বালানি, ফার্মাসিউটিক্যালসসহ বিভিন্ন খাতে ব্যবসায় সম্প্রসারিত করে। একে একে তিনি গড়ে তোলেন ইগলু আইসক্রিম, ম্যাংগো পাল্প প্রোসেসিং, ইগলু ফুডস, ড্যানিস বাংলা ইমালসন, ইগলু ডেইরি প্রোডাক্টস, সুগার রিফাইনারি, এম এনার্জি লিমিটেড, নোভাস ফার্মাসিউটিক্যালস, এএম আসফল্ট এ্যান্ড রেডিমিক্স লিমিটেড, এএম অটো ব্রিকস, এএম ব্র্যান অয়েল কোম্পানি, সিকিউরিটিজ ও ফাইন্যান্সিয়াল সার্ভিসেস লিমিটেড এবং এএম বেভারেজ ইত্যাদি প্রতিষ্ঠান। এসকল প্রতিষ্ঠানে বর্তমানে ১০ হাজারের বেশি মানুষ কর্মরত আছেন। ব্যবসায়ের পাশাপাশি তিনি সামাজিক দায়বদ্ধতার অংশ হিসেবে সমাজের বিপদগ্রস্ত ও অসহায় মানুষের শিক্ষা, স্বাস্থ্যসেবা এবং অন্যান্য সুযোগ-সুবিধা প্রদানের লক্ষ্যে গড়ে তোলেন আবদুল মোনেম ফাউন্ডেশন। উক্ত ফাউন্ডেশন ব্রাহ্মণবাড়িয়ায় আব্দুল মোনেমের নিজ গ্রাম বিজেশ্বরে প্রায় ৫২ একর জমি দান করে। যেখানে গড়ে তোলা হয়েছে স্কুল, কলেজ, মাদ্রাসাসহ বেশ কয়েকটি ধর্মীয় প্রতিষ্ঠান। এছাড়াও এই ফাউন্ডেশন একটি এতিমখানা পরিচালনা ও সমস্ত খরচ বহন করে যেখানে প্রায় ৩ হাজার এতিম পড়াশোনা করে। দেশে বন্যা বা অন্য কোনও ধরনের বিপর্যয়ের সময় এই ফাউন্ডেশন ত্রাণ বিতরণ ও অন্যান্য সহযোগিতা প্রদান করে থাকে। সভাপতি, মোহামেডান স্পোর্টিং ক্লাব (ঢাকা) (১৯৮৪-১৯৯৫)। রাষ্ট্রপতি শিল্প উন্নয়ন পুরস্কার, ২০১৪; বাণিজ্যিকভাবে গুরুত্বপূর্ণ ব্যক্তি বা সিআইপি (শিল্প)-২০১৩, ২০১৬; বিজনেস পারসন অব দ্য ইয়ার ২০০৮, বাংলাদেশ। ২০২০ সালের ৩১ শে অক্টোবর ৮৩ বছর বয়সে সম্মিলিত সামরিক হাসপাতাল (সিএমএইচ), ঢাকায় চিকিৎসাধীন অবস্থায় অবস্থায় তিনি মৃত্যুবরণ করেন। "'আবদুল মোনেম সৎভাবে ব্যবসা করে দেখিয়েছেন কতটা প্রতিষ্ঠিত হওয়া সম্ভব'"। বিবিসি বাংলা। ২০২০-০৫-৩১। সংগ্রহের তারিখ ২০২০-০৬-০২।  "শিল্পপতি আবদুল মোনেম মারা গেছেন"। দ্য ডেইলি স্টার (ইংরেজি ভাষায়)। ২০২০-০৬-০১। সংগ্রহের তারিখ ২০২০-০৬-০২।  "শিল্পপতি আবদুল মোনেম মারা গেছেন"। ঢাকা ট্রিবিউন। ২০২০-০৫-৩১। সংগ্রহের তারিখ ২০২০-০৬-০২।  "মায়ের কবরের পাশে শায়িত হলেন শিল্পপতি আবদুল মোনেম"। প্রথম আলো। সংগ্রহের তারিখ ২০২০-০৬-০২।  "কর্পোরেট প্রোফাইল"। আবদুল মোনেম লিমিটেডে (ইংরেজি ভাষায়)। ২০২০-০৬-০৩ তারিখে মূল থেকে আর্কাইভ করা। সংগ্রহের তারিখ ২০২০-০৬-০২।  "ভোজ্যতেলের বাজারে নতুন চার প্রতিযোগী"। প্রথম আলো। সংগ্রহের তারিখ ২০২০-০৬-০৩।  ডটকম, জ্যেষ্ঠ প্রতিবেদক বিডিনিউজ টোয়েন্টিফোর। "আবদুল মোনেম: শূন্য থেকে সফল এক নির্মাণ ব্যবসায়ীর জীবনালেখ্য"। বিডিনিউজ টোয়েন্টিফোর ডটকম। ২০২০-০৬-০৩ তারিখে মূল থেকে আর্কাইভ করা। সংগ্রহের তারিখ ২০২০-০৬-০২।  "পুলিশের সহযোগিতায় আব্দুল মোনেম লিমিটেডের ত্রাণ বিতরণ | কালের কণ্ঠ"। দৈনিক কালের কণ্ঠ। ২০২০-০৫-০৮ তারিখে মূল থেকে আর্কাইভ করা। সংগ্রহের তারিখ ২০২০-০৬-০৩।  "সিএসআর উদ্যোগ"। আবদুল মোনেম লিমিটেড (ইংরেজি ভাষায়)। ২০২০-০৬-০৩ তারিখে মূল থেকে আর্কাইভ করা। সংগ্রহের তারিখ ২০২০-০৬-০২।  "কম্বল বিতরণ"। প্রথম আলো। সংগ্রহের তারিখ ২০২০-০৬-০৩।  প্রতিবেদক, নিজস্ব; ডটকম, বিডিনিউজ টোয়েন্টিফোর। "'রাষ্ট্রপতির শিল্প উন্নয়ন ‍পুরস্কার' পাচ্ছে ১২ প্রতিষ্ঠান"। বিডিনিউজ টোয়েন্টিফোর ডটকম। ২০২০-০৬-০৩ তারিখে মূল থেকে আর্কাইভ করা। সংগ্রহের তারিখ ২০২০-০৬-০৩।  "৫৪ শিল্পোদ্যোক্তা পেলেন সিআইপি পত্র"। প্রথম আলো। সংগ্রহের তারিখ ২০২০-০৬-০৩।  ডটকম, নিজস্ব প্রতিবেদক বিডিনিউজ টোয়েন্টিফোর। "সিআইপি কার্ড পেলেন ৫৬ উদ্যোক্তা"। বিডিনিউজ টোয়েন্টিফোর ডটকম। ২০২০-০৬-০৩ তারিখে মূল থেকে আর্কাইভ করা। সংগ্রহের তারিখ ২০২০-০৬-০৩।  "বাংলাদেশ ব্যবসায় পুরস্কার, ২০০৮"। দ্য ডেইলি স্টার। সংগ্রহের তারিখ ২০২০-০৬-০৩।  "বিশিষ্ট শিল্পপতি আবদুল মোনেম আর নেই"। প্রথম আলো। সংগ্রহের তারিখ ২০২০-০৬-০২।